สหประชาชาติรายงานว่า 1 ใน 6 ของประชากรโลก กำลังประสบภาวะอดอยากหิวโหย
ในโอกาสวันอาหารโลก ซึ่งตรงกับวันที่ 15 ตุลาคม หน่วยงานด้านอาหารขององค์การสหประชาชาติเสนอรายงานว่า ประชาชนมากกว่า 1,000 ล้านคน หรือ 1 ใน
รายงานของโครงการอาหารโลกและองค์การอาหารและการเกษตรแห่งสหประชาชาติ เตือนว่า หากไม่มีการปฏิรูประบบอาหารของโลกซึ่งเป็นระบบที่เปราะบางแล้ว จะมีประชาชนที่ขาดอาหารเป็นจำนวนมากขึ้น รายงานของโครงการอาหารโลกและองค์การอาหารและการเกษตรแห่งสหประชาชาติ พบว่าวิกฤติการณ์ด้านอาหารและด้านเศรษฐกิจรวมกัน ผลักดันให้มีคนอดอยากหิวโหยทั่วโลกเป็นจำนวนมากขึ้นถึงระดับสูงเป็นประวัติการณ์ ประชาชนยากจนและมีอาหารไม่พอสำหรับยังชีพอย่างมีสุขภาพดีเกือบทั้งหมดในโลกอยู่ในประเทศกำลังพัฒนาซึ่งเจ้าหน้าที่กล่าวว่า เป็นสถานการณ์ที่น่าตกใจ Amilia Castella เจ้าหน้าที่โครงการอาหารโลกกล่าวว่า ความจริงแล้ว น่าจะเรียกวันนี้ว่าวันแห่งความหิวโหยของโลก มากกว่าวันอาหารโลก และว่าขณะที่มีคนอดอยากหิวโหยเพิ่มขึ้นแต่มีความช่วยเหลือด้านอาหารน้อยกว่าที่เคยพบมาเรื่องนี้เป็นเรื่องน่าตกใจสำหรับโครงการอาหารโลกซึ่งอยู่แนวหน้าของการพยายามดำเนินงานช่วยเหลือผู้อดอยากหิวโหยที่สุดในจำนวนคนราวหนึ่งพันล้านคนที่ต้องเข้านอนโดยที่ท้องยังหิว รายงานของหน่วยงานด้านอาหารของสหประชาชาติระบุถึงปัจจัยหลายอย่างที่ทำให้วิกฤติการณ์ปัจจุบันร้ายแรงถึงระดับภัยพิบัติ ตามรายงานนั้นวิกฤติการณ์ทางเศรษฐกิจทำให้จำนวนความช่วยแหลือของต่างประเทศ และการลงทุนในประเทศยากจนลดลงและคนที่ออกไปทำงานต่างประเทศส่งเงินกลับบ้านน้อยลง นอกจากนั้นราคาอาหารที่สูงขึ้นยังเป็นเหตุให้หลายครอบครัวตกอยู่ในภาวะยากจนค่นแค้นยิ่งขึ้นและอดอยากหิวโหยหนักขึ้นการค้าที่ลดลงทั่วโลกเงินหมุนเข้าประเทศลดลง ส่งผลให้รายได้จากสินค้าออกลดลง การศึกษาสำรวจของหน่วยงานด้านอาหารของสหประชาชาติพบว่าประชาชนราว 642 ล้านคนในแถบเอเชีย-แปซิฟิคกำลังอดอยากหิวโหย ราว 265ล้านคนในบริเวณตอนใต้ของทะเลทรายซาฮารากำลังตกอยู่ในสภาพเดียวกัน และในแถบละตินอเมริกาและคาริบเบียนราว 53 ล้านคนมีอาหารไม่พอทั้งในด้านปริมาณ และคุณภาพที่จะทำให้คงสุขภาพดีอยู่ได้ เจ้าหน้าที่โครงการอาหารโลกกล่าวกับผู้สื่อข่าวVOA ที่นครเจนีวาว่า วันหนึ่งๆ เด็กๆ ราว14,000 คน กำลังเสียชีวิตจากสาเหตุที่มาจากความอดอยากและความหิวโหยกำลังป็นสาเหตุสำคัญของการเสียชีวิตในแต่ละปีมากกว่าโรคเอดส มาลาเรียและวัณโรครวมกัน เจ้าหน้าที่กล่าวว่า สถานการณ์ดังกล่าวเป็นเรื่องน่าสลดใจโดยเฉพาะขณะที่มีช่องทางวิธีการทางเศรษฐกิจ และทางเทคนิคที่จะทำให้ภาวะอดอยากหิวโหยหมดสิ้นไปได้ เจ้าหน้าที่โครงการอาหารโลกกล่าวว่าโลกมีขีดความสามารถพอที่จะผลิตอาหารให้เพียงพอสำหรับทุกคนบนโลก แต่ปัจจัยหลายอย่างรวมทั้งการพิพาทสู้รบ และการขาดการพัฒนาในหลายพื้นที่ทำให้ไม่สามารถผลิตอาหารได้อย่างที่ควรเป็น โครงการอาหารโลก และองค์การอาหารและการเกษตรแห่งสหประชาชาติวิงงวอนประเทศร่ำรวยให้เพิ่มความช่วยเหลือด้านการพัฒนาและการลงทุนในภาคเกษตรกรรมและระบบความมั่นคงทางเศรษฐกิจในประเทศกำลังพัฒนาให้มากขึ้น ซึ่งการยื่นมือเข้าช่วยเหลือแบบนี้จะช่วยชีวิตคนและครอบครัวได้เป็นจำนวนมากมาย